Tikkinen kuului Suomen joukkueeseen, joka sijoittui neljänneksi Kanadan MM-kilpailuissa 2007. Hän oli mukana Suomen pronssijoukkueessa Kiinan MM-kisoissa 2008 ja Hämeenlinnassa 2009. Olympialaisissa hän oli mukana ensimmäisen kerran Vancouverissa 2010, missä Suomi voitti pronssia. Hän oli 13.1.2010 mennessä pelannut 71 A-maaottelua, joissa hän oli tehnyt kymmenen maalia ja antanut 12 maalisyöttöä. Hän kuului neljänneksi sijoittuneisiin Suomen joukkueisiin MM-kilpailuissa 2012 ja 2013 sekä viidenneksi sijoittuneeseen olympiajoukkueeseen 2014.